ddrg/super_eurlex huggingface dataset:
SL Uradni list Evropske unije C 161/46

Sodba Splošnega sodišča z dne 22. marca 2018 – De Capitani/Parlament

(Zadeva T-540/15) (1)

((Dostop do dokumentov - Uredba (ES) št. 1049/2001 - Dokumenti v zvezi z zakonodajnim postopkom, ki poteka - Trialogi - Razpredelnice s štirimi stolpci v zvezi s predlogom uredbe Evropskega parlamenta in Sveta o agenciji Europol in razveljavitvi sklepov 2009/371/PNZ in 2005/681/PNZ - Delna zavrnitev dostopa - Ničnostna tožba - Pravni interes - Dopustnost - Člen 4(3), prvi pododstavek, Uredbe št. 1049/2001 - Izjema v zvezi z varstvom postopka odločanja - Neobstoj splošne domneve zavrnitve dostopa do razpredelnic s štirimi stolpci, sestavljenih v okviru trialogov))

(2018/C 161/50)

Jezik postopka: angleščina

Stranke

Tožeča stranka: Emilio De Capitani (Bruselj, Belgija) (zastopniki: O. Brouwer, J. Wolfhagen in E. Raedts, odvetniki)

Tožena stranka: Evropski parlament (zastopniki: sprva N. Görlitz, A. Troupiotis in C. Burgos, nato N. Görlitz, C. Burgos in I. Anagnostopoulou, agenti)

Intervenienta v podporo tožene stranke: Svet Evropske unije (zastopniki: E. Rebasti, B. Driessen in J.-B. Laignelot, agenti) in Evropska komisija (zastopnika: J. Baquero Cruz in F. Clotuche-Duvieusart, agenta)

Predmet

Tožbe na podlagi člena 263 PDEU za razglasitev ničnosti Sklepa Evropskega parlamenta A(2015) 4931 z dne 8. julija 2015, s katerim je bil tožeči stranki zavrnjen celovit dostop do dokumentov LIBE 2013 0091 02 in LIBE 2013 0091 03.

Izrek

1. Sklep Evropskega parlamenta A(2015) 4931 z dne 8. julija 2015 se razglasi za ničen v delu, v katerem je bil Emiliu De Capitaniju zavrnjen celovit dostop do dokumentov LIBE 2013 0091 02 in LIBE 2013 0091 03.

2. Parlament nosi svoje stroške in stroške, ki so nastali E. de Capitaniju.

3. Svet Evropske unije in Evropska komisija nosita svoje stroške.

(1) UL C 398, 30.11.2015.
Zadeva T-577/15: Sodba Splošnega sodišča z dne 29. maja 2018 – Uribe-Etxebarría Jiménez/EUIPO – Núcleo de comunicaciones y control (SHERPA) (Znamka Evropske unije — Postopek za ugotovitev ničnosti — Besedna znamka Evropske unije SHERPA — Prejšnja nacionalna besedna znamka SHERPA — Ugotovitev delne ničnosti — Predmet spora pred odborom za pritožbe — Resna in dejanska uporaba znamke — Člen 42(2) Uredbe (ES) št. 207/2009 (postal člen 47(2) Uredbe (EU) 2017/1001) — Člen 53(1)(a) Uredbe št. 207/2009 (postal člen 60(2)(a) Uredbe 2017/1001) — Relativni razlog za zavrnitev — Verjetnost zmede — Člen 8(1)(a) in (b) Uredbe št. 207/2009 (postal člen 8(1)(a) in (b) Uredbe 2017/1001))

Sodba Splošnega sodišča z dne 29. maja 2018 – Uribe-Etxebarría Jiménez/EUIPO – Núcleo de comunicaciones y control (SHERPA)

(Zadeva T-577/15) ( 1 )

„(Znamka Evropske unije — Postopek za ugotovitev ničnosti — Besedna znamka Evropske unije SHERPA — Prejšnja nacionalna besedna znamka SHERPA — Ugotovitev delne ničnosti — Predmet spora pred odborom za pritožbe — Resna in dejanska uporaba znamke — Člen 42(2) Uredbe (ES) št. 207/2009 (postal člen 47(2) Uredbe (EU) 2017/1001) — Člen 53(1)(a) Uredbe št. 207/2009 (postal člen 60(2)(a) Uredbe 2017/1001) — Relativni razlog za zavrnitev — Verjetnost zmede — Člen 8(1)(a) in (b) Uredbe št. 207/2009 (postal člen 8(1)(a) in (b) Uredbe 2017/1001))“

Stranke

Tožeča stranka: Xabier Uribe-Etxebarría Jiménez (Erandio, Španija) (zastopnica: M. Esteve Sanz, odvetnica)

Tožena stranka: Urad Evropske unije za intelektualno lastnino (zastopnik: J. Crespo Carrillo, agent)

Druga stranka pred odborom za pritožbe, intervenientka v postopku pred Splošnim sodiščem: Núcleo de comunicaciones y control, SL (Madrid, Španija) (zastopniki: P. López Ronda, G. Macías Bonilla, G. Marín Raigal in E. Armero Lavie, odvetniki)

Predmet

Tožba zoper odločbo drugega odbora za pritožbe pri EUIPO z dne 17. julija 2015 (zadeva R 1135/2014-2) v zvezi s postopkom za ugotovitev ničnosti med družbo Núcleo de comunicaciones y control in X. Uribe-Etxebarría Jiménezom.

Izrek

1. Odločba drugega odbora za pritožbe pri Uradu Evropske unije za intelektualno lastnino (EUIPO) z dne 17. julija 2015 (zadeva R 1135/2014-2) se razveljavi glede proizvodov iz razreda 9, ki so označeni z izpodbijano znamko.

2. V preostalem se tožba zavrne.

3. EUIPO nosi svoje stroške in tretjino stroškov, ki jih je priglasil Xabier Uribe-Etxebarría Jiménez.

4. Xabier Uribe-Etxebarría Jiménez nosi dve tretjini svojih stroškov.

5. Družba Núcleo de comunicaciones y control, SL, nosi svoje stroške.

( 1 ) UL C 406, 7.12.2015.
SL Uradni list Evropske unije C 42/11

Sodba Splošnega sodišča z dne 14. decembra 2017 – Evropaïki Dynamiki/Parlament

(Zadeva T-136/15) (1)

((Dostop do dokumentov - Uredba (ES) št. 1049/2001 - Zahteve za ponudbo za vse sklope, ki jih zajema javni razpis - Zavrnitev dostopa - Neobstoj posamičnega in konkretnega preizkusa zahtevanih dokumentov - Izjema zaradi zaščite javne varnosti - Izjema zaradi varstva poslovnih interesov - Izjema zaradi varstva zasebnosti - Izjema zaradi varstva postopka odločanja - Splošna domneva - Nerazumna delovna obremenitev))

(2018/C 042/14)

Jezik postopka: angleščina

Stranke

Tožeča stranka: Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Atene, Grčija) (zastopniki: sprva I. Ampazis in M. Sfyri, nato M. Sfyri in C.-N. Dede, odvetniki)

Tožena stranka: Evropski parlament (zastopniki: sprva N. Görlitz, N. Rasmussen in L. Darie, nato N. Görlitz, L. Darie in C. Burgos, agenti)

Intervenientka v podporo tožeče stranke: Kraljevina Švedska (zastopniki: E. Karlsson, L. Swedenborg, A. Falk, C. Meyer-Seitz, U. Persson in N. Otte Widgren, agenti)

Predmet

Predlog na podlagi člena 263 PDEU za razglasitev ničnosti sklepa Parlamenta z dne 13. februarja 2015 o zavrnitvi dostopa do vseh zahtev za ponudbo za vse sklope javnega razpisa ITS 08 – Zunanje storitve informacijske tehnologije 2008/S 149-199622.

Izrek

1. Tožba se zavrne.

2. Družba Evropaïki Dynamiki – Proigmena Systimata Tilepikoinonion Pliroforikis kai Tilematikis AE nosi svoje stroške in stroške Evropskega parlamenta.

3. Kraljevina Švedska nosi svoje stroške.

(1) UL C 228, 13.7.2015.
SL Uradni list Evropske unije C 104/31

Sodba Splošnega sodišča z dne 5. februarja 2018 – MSD Animal Health Innovation et Intervet international/EMA

(Zadeva T-729/15) (1)

((Dostop do dokumentov - Uredba (ES) št. 1049/2001 - Dokumenti, ki jih ima agencija EMA in ki so bili predloženi v okviru vloge za pridobitev dovoljenja za promet z veterinarskim zdravilom Bravecto - Odločba o odobritvi dostopa tretje osebe do dokumentov - Izjema v zvezi z varstvom poslovnih interesov - Neobstoj splošne domneve zaupnosti))

(2018/C 104/39)

Jezik postopka: angleščina

Stranke

Tožeči stranki: MSD Animal Health Innovation GmbH (Schwabenheim, Nemčija) in Intervet international BV (Boxmeer, Nizozemska) (zastopniki: sprva P. Bogaert, odvetnik, B. Kelly in H. Billson, solicitors, J. Stratford, QC, in C. Thomas, barrister, nato P. Bogaert, B. Kelly, J. Stratford in C. Thomas)

Tožena stranka: Evropska agencija za zdravila (EMA) (zastopniki: T. Jabłoński, A. Spina, S. Marino, A. Rusanov in N. Rampal Olmedo, agenti)

Predmet

Predlog na podlagi člena 263 PDEU za razglasitev ničnosti odločbe agencije EMA EMA/785809/2015 z dne 25. novembra 2015, s katero je bil v skladu z Uredbo Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL, posebna izdaja v slovenščini, poglavje 1, zvezek 3, str. 331) tretji osebi odobren dostop do dokumentov s podatki, predloženimi v okviru vloge za pridobitev dovoljenja za promet z veterinarskim zdravilom Bravecto.

Izrek

1. Tožba se zavrne.

2. Družbi MSD Animal Health Innovation GmbH in Intervet international BV poleg svojih stroškov nosita tudi stroške Evropske agencije za zdravila (EMA), vključno s stroški postopka za izdajo začasne odredbe.

(1) UL C 59, 15.2.2016.
SL Uradni list Evropske unije C 369/7

Sodba Splošnega sodišča z dne 18. septembra 2017 – Uganda Commercial Impex/Svet

(Zadevi T-107/15 in T-347/15) (1)

((Skupna zunanja in varnostna politika - Omejevalni ukrepi proti Demokratični republiki Kongo - Zamrznitev sredstev - Seznam oseb, subjektov in organov, ki kršijo embargo na orožje glede Demokratične republike Kongo - Ohranitev imena tožeče stranke na seznamu))

(2017/C 369/08)

Jezik postopka: angleščina

Stranki

Tožeča stranka: Uganda Commercial Impex Ltd (Kampala, Uganda) (zastopniki: v zadevi T-107/15 S. Zaiwalla, P. Reddy, Z. Burbeza, A. Meskarian, K. Mittal, solicitors, in R. Blakeley, barrister, in v zadevi T-347/15, S. Zaiwalla, P. Reddy, A. Meskarian, K. Mittal in R. Blakeley)

Tožena stranka: Svet Evropske unije (zastopniki: v zadevi T-107/15 sprva B. Driessen in E. Dumitriu-Segnana, nato B. Driessen in M. Veiga, agenti, in v zadevi T-347/15, B. Driessen, E. Dumitriu-Segnana in M. Veiga)

Predmet

V zadevi T-107/15 predlog na podlagi člena 263 PDEU za razglasitev ničnosti Izvedbenega sklepa Sveta 2014/862/SZVP z dne 1. decembra 2014 o izvajanju Sklepa 2010/788/SZVP o omejitvenih ukrepih proti Demokratični republiki Kongo (UL 2014, L 346, str. 36) in Izvedbene uredbe Sveta (EU) št. 1275/2014 z dne 1. decembra 2014 o izvajanju člena 9(1) in (4) Uredbe (ES) št. 1183/2005 o uvedbi določenih posebnih omejevalnih ukrepov za osebe, ki kršijo embargo na orožje glede Demokratične republike Kongo (UL 2014, L 346, str. 3), ter, če je potrebno, naj se razglasi, da se člen 9(1) Uredbe Sveta (ES) št. 1183/2005 z dne 18. julija 2005 o uvedbi določenih posebnih omejevalnih ukrepov za osebe, ki kršijo embargo na orožje glede Demokratične republike Kongo (UL 2005, L 193, str. 1), ne uporabi za tožečo stranko, in v zadevi T-347/15 predlog na podlagi člena 263 PDEU za razglasitev ničnosti Sklepa Sveta (SZVP) 2015/620 z dne 20. aprila 2015 o spremembi Sklepa 2010/788/SZVP o omejitvenih ukrepih proti Demokratični republiki Kongo (UL 2015, L 102, str. 43) in Izvedbene uredbe Sveta (EU) 2015/614 z dne 20. aprila 2015 o izvajanju člena 9(4) Uredbe (ES) št. 1183/2005 (UL 2015, L 102, str. 10) ter, če je potrebno, naj se razglasi, da se člen 9(1) Uredbe št. 1183/2005 ne uporabi za tožečo stranko.

Izrek

1. Zadevi T-107/15 in T-347/15 se združita za izdajo sodbe.

2. Tožbi se zavrneta.

3. Družbi Uganda Commercial Impex Ltd se naloži plačilo stroškov.

(1) UL C 171, 26.5.2015.
SL Uradni list Evropske unije C 382/39

Sodba Splošnega sodišča z dne 27. septembra 2017 – BelTechExport/Svet

(Zadeva T-765/15) (1)

((Skupna zunanja in varnostna politika - Omejevalni ukrepi proti Belorusiji - Zamrznitev sredstev - Začasna prekinitev - Obveznost obrazložitve - Pravica do obrambe - Pravica do izjave - Napaka pri presoji))

(2017/C 382/47)

Jezik postopka: angleščina

Stranki

Tožeča stranka: BelTechExport ZAO (Minsk, Belorusija) (zastopnika: J. Jerņeva in E. Koškins, odvetnika)

Tožena stranka: Svet Evropske unije (zastopnika: F. Naert in J.–P. Hix, agenta)

Intervenientka v podporo tožene stranke: Evropska komisija (zastopnika: E. Paasivirta in L. Havas, agenta)

Predmet

Predlog na podlagi člena 263 PDEU za razglasitev ničnosti Sklepa Sveta (SZVP) 2015/1957 z dne 29. oktobra 2015 o spremembi Sklepa 2012/642/SZVP o omejevalnih ukrepih proti Belorusiji (UL 2015, L 284, str. 149) in razveljavitev Uredbe Sveta (EU) 2015/1948 z dne 29. oktobra 2015 o spremembi Uredbe (ES) št. 765/2006 o omejevalnih ukrepih v zvezi z Belorusijo (UL 2015, L 284, str. 62) v delu, v katerem se nanašata na tožečo stranko.

Izrek

1. Tožba se zavrne.

2. BelTechExport ZAO nosi svoje stroške in stroške, ki so nastali Svetu Evropske unije.

3. Evropska komisija nosi svoje stroške.

(1) UL C 68, 22.2.2016.
SL Uradni list Evropske unije C 283/34

Sodba Splošnega sodišča z dne 20. julija 2017 – Badica in Kardiam/Svet

(Zadeva T-619/15) (1)

((Skupna zunanja in varnostna politika - Omejevalni ukrepi, sprejeti proti nekaterim osebam in subjektom glede na razmere v Srednjeafriški republiki - Zamrznitev sredstev - Sklep o prvi uvrstitvi na seznam - Seznam oseb, skupin in subjektov, za katere se uporablja zamrznitev sredstev in gospodarskih virov - Vključitev imen tožečih strank - Izvajanje resolucije OZN - Obveznost obrazložitve - Pravica do obrambe - Domneva nedolžnosti - Očitna napaka pri presoji))

(2017/C 283/51)

Jezik postopka: francoščina

Stranke

Tožeči stranki: Bureau d’achat de diamant Centrafrique (Badica) (Bangui, Srednjeafriška republika) in Kardiam (Antwerpen, Belgija) (zastopnika: D. Luff in L. Defalque, odvetnika)

Tožena stranka: Svet Evropske unije (zastopnika: B. Driessen in P. Mahnič Bruni, agenta)

Predmet

Prelog na podlagi člena 263 PDEU za razglasitev ničnosti Izvedbene uredba Sveta (EU) 2015/1485 z dne 2. septembra 2015 o izvajanju člena 17(1) Uredbe (EU) št. 224/2014 o omejevalnih ukrepih zaradi razmer v Srednjeafriški republiki (UL 2015, L 229, str. 1).

Izrek

1. Tožba se zavrne.

2. Bureau d’achat de diamant Centrafrique (Badica) in Kardiam se naloži plačilo stroškov.

(1) UL C 27, 25.1.2016.
SL Uradni list Evropske unije C 121/25

Sodba Splošnega sodišča z dne 1. marca 2017 – Universiteit Antwerpen/REA

(Zadeva T-208/15) (1)

((Arbitražna klavzula - Sedmi okvirni program za raziskave, tehnološki razvoj in predstavitvene dejavnosti (2007-2013) - Ukrepi Marie Curie - Mladi raziskovalci - Razpis za zbiranje predlogov FP7 People ITN 2008 - Sporazumi o dodelitvi nepovratnih sredstev - Upravičeni stroški - Povračilo plačanih zneskov - Pojem sprejemanje raziskovalcev - Sorazmernost))

(2017/C 121/36)

Jezik postopka: angleščina

Stranki

Tožeča stranka: Universiteit Antwerpen (Antwerpen, Belgija) (zastopnika: P. Teerlinck in P. de Bandt, odvetnika)

Tožena stranka: Izvajalska agencija za raziskave (REA) (zastopniki: S. Payan-Lagrou in V. Canetti, agenta, skupaj z D. Waelbroeckom in A. Duronom, odvetnikoma)

Predmet

Predlog na podlagi člena 272 PDEU za, prvič, ugotovitev, da sporazumov o dodelitvi nepovratnih sredstev št. 238214 „C7“ (Pregled skorje malih možganov: celice, obtok, izračun in klinične raziskave) in št. 238686 „Cerebnet“ (Čas prilagodljivosti v olivo-cerebelarnem sistemu), sklenjenih v okviru razpisa za zbiranje predlogov FP7-People-ITN-2008, ni mogoče razlagati tako, da določa obveznost upravičencev, da usposabljanje mladih raziskovalcev zagotovijo izključno v svojih prostorih, in zato potrdi, da REA dela stroškov, povezanega z usposabljanjem treh mladih raziskovalcev zunaj prostorov tožeče stranke, ne more zavrniti kot neupravičenega, in, drugič, REA naloži plačilo vseh stroškov povezanih z usposabljanjem mladih raziskovalcev, kot jih je prijavila tožeča strank, skupaj z obrestmi od datuma zapadlosti plačila v skladu s sporazumoma.

Izrek

1. Izvajalski agenciji za raziskave (REA) se naloži, naj Universiteit Antwerpen plača znesek 45 526,73 EUR, ki ustreza plačilu nekaterih upravičenih stroškov sporazuma „Cerebnet“ št. 238686, sklenjene v okviru sedmega okvirnega programa za raziskave, tehnološki razvoj in predstavitvene dejavnosti (2007-2013), skupaj s pogodbenimi obrestmi od datuma zapadlosti plačila tega zneska v skladu s tem sporazumom.

2. V preostalem se tožba zavrne.

3. REA in Universiteit Antwerpen nosita svoje stroške.

(1) UL C 270, 17.8.2015.
SL Uradni list Evropske unije C 38/30

Sodba Splošnega sodišča z dne 14. decembra 2016 – Todorova Androva/Svet in drugi

(Zadeva T-366/15 P) (1)

((Pritožba - Javni uslužbenci - Uradniki - Napredovanje - Napredovalno obdobje 2011 - Nevpis na seznam uradnikov, ki lahko napredujejo - Zavrnitev tožbe na prvi stopnji - Člen 45 Kadrovskih predpisov - Določba 4 Okvirnega sporazuma o delu za določen čas, sklenjenega med ETUC, UNICE in CEEP - Enako obravnavanje - Obveznost obrazložitve - Dokazno breme - Obveznost sodišča, ki odloča o vsebini, da opravi preizkus - Ugovor nezakonitosti - Pravilo o skladnosti med pritožbo v upravnem postopku in tožbo pred sodiščem Unije))

(2017/C 038/41)

Jezik postopka: francoščina

Stranke

Pritožnica: Viara Todorova Androva (Rhode Saint Genèse, Belgija) (zastopnik: M. Velardo, odvetnik)

Druge stranke v postopku: Svet Evropske unije (zastopnika: M. Bauer in M. Veiga, agenta); Evropska komisija (zastopniki: sprva J. Currall, G. Gattinara in A. C. Simon, nato G. Gattinara in A. C. Simon, agenti), in Računsko sodišče (zastopnik: N. Scafarto, agent)

Intervenient v podporo Svetu Evropske unije: Evropski parlament (zastopnika: D. Nessaf in M. Dean, agenta)

Predmet

Pritožba zoper sodbo Sodišča za uslužbence Evropske unije (drugi senat) z dne 29. aprila 2015, Todorova Androva/Svet (F-78/12, EU:F:2015:37), s katero se predlaga razveljavitev navedene sodbe.

Izrek

1. Pritožba se zavrne.

2. Viara Todorova Androva nosi svoje stroške in plača stroške Sveta Evropske unije in Evropske komisije.

3. Evropski parlament nosi svoje stroške.

(1) UL C 337, 12.10.2015.
SL Uradni list Evropske unije C 402/42

Sodba Splošnega sodišča z dne 20. septembra 2016 – Alsharghawi/Svet

(Zadeva T-485/15) (1)

((Skupna zunanja in varnostna politika - Omejevalni ukrepi zaradi razmer v Libiji - Zamrznitev sredstev - Seznam oseb, ki so predmet omejitev vstopa in tranzita na ozemlje Evropske unije - Funkcija nekdanjega vodje kabineta Moamerja Gadafija - Izbira pravne podlage - Obveznost obrazložitve - Pravica do obrambe - Domneva nedolžnosti - Sorazmernost - Svoboda odhoda in prihoda - Lastninska pravica - Obveznost dokazati utemeljenost ukrepa))

(2016/C 402/48)

Jezik postopka: francoščina

Stranki

Tožeča stranka: Bashir Saleh Bashir Alsharghawi (Johannesbourg, Južna Afrika) (zastopnik: É. Moutet, odvetnik)

Tožena stranka: Svet Evropske unije (zastopnika: A. Vitro in V. Piessevaux, agenta)

Predmet

Predlog na podlagi člena 263 PDEU, ki se nanaša na razglasitev delne ničnosti, prvič, Sklepa Sveta (SZVP) 2015/1333 z dne 31. julija 2015 o omejevalnih ukrepih zaradi razmer v Libiji in razveljavitvi Sklepa 2011/137/SZVP (UL 2015, L 206, str. 34), in drugič, Izvedbene uredbe Sveta (EU) 2015/1323 z dne 31. julija 2015 o izvajanju člena 16(2) Uredbe (EU) št. 204/2011 o omejevalnih ukrepih glede na razmere v Libiji (UL 2015, L 206, str. 4).

Izrek

1. Tožba se zavrne.

2. Bashir Saleh Bashir Alsharghawi nosi svoje stroške in stroške Sveta Evropske unije.

(1) UL C 337, 12.10.2015.
SL Uradni list Evropske unije C 392/36

Sodba Splošnega sodišča z dne 15. septembra 2016 – Arrom Conseil/EUIPO – Puig France (Roméo has a Gun by Romano Ricci)

(Zadeva T-358/15) (1)

((Znamka Evropske unije - Postopek z ugovorom - Prijava figurativne znamke Evropske unije Roméo has a Gun by Romano Ricci - Prejšnji besedni znamki Evropske unije NINA RICCI in RICCI - Verjetnost zmede - Člen 8(1)(b) Uredbe (ES) št. 207/2009 - Nepošteno izkoriščanje razlikovalnega učinka ali ugleda prejšnjih znamk - Škodovanje ugledu - Člen 8(5) Uredbe št. 207/))

(2016/C 392/45)

Jezik postopka: angleščina

Stranke

Tožeča stranka: Arrom Conseil (Pariz, Francija) (zastopnika: C. Herissay Ducamp in J. Blanchard, odvetnika)

Tožena stranka: Urad Evropske unije za intelektualno lastnino (zastopnik: H. Kunz, agent)

Druga stranka v postopku pred odborom za pritožbe pri EUIPO, intervenientka pred Splošnim sodiščem: Puig France SAS (Pariz, Francija) (zastopnik: E. Armijo Chávarri, odvetnik)

Predmet

Tožba zoper odločbo prvega odbora za pritožbe EUIPO z dne 26. marca 2015 (zadeva R 1020/2014-1) v zvezi s postopkom z ugovorom med družbama Puig France in Arrom Conseil.

Izrek

1. Tožba se zavrne.

2. Družba Arrom Conseil nosi svoje stroške in stroške, ki sta jih priglasila Urad Evropske unije za intelektualno lastnino (EUIPO) in družba Puig France SAS.

(1) UL C 294, 7.9.2015.
SL Uradni list Evropske unije C 392/35

Sodba Splošnega sodišča z dne 14. septembra 2016 – National Iranian Tanker Company/Svet

(Zadeva T-207/15) (1)

((Skupna zunanja in varnostna politika - Omejevalni ukrepi proti Iranu za preprečitev širjenja jedrskega orožja - Zamrznitev sredstev - Pravnomočnost - Pravica do učinkovitega pravnega sredstva - Napaka pri presoji - Pravica do obrambe - Lastninska pravica - Sorazmernost))

(2016/C 392/44)

Jezik postopka: angleščina

Stranki

Tožeča stranka: National Iranian Tanker Company (Teheran, Iran) (zastopniki: T. de la Mare, QC, M. Lester, J. Pobjoy, barristers, R. Chandrasekera, S. Ashley in C. Murphy, solicitors)

Tožena stranka: Svet Evropske unije (zastopniki: sprva N. Rouam in M. Bishop, nato M. Bishop in A. Vitro, agenti)

Predmet

Primarno predlog na podlagi člena 263 PDEU za razglasitev ničnosti Sklepa Sveta (SZVP) 2015/236 z dne 12. februarja 2015 o spremembi Sklepa 2010/413/SZVP o omejevalnih ukrepih proti Iranu (UL 2015, L 39, str. 18) in Izvedbene uredbe Sveta (EU) 2015/230 z dne 12. februarja 2015 o izvajanju Uredbe (EU) št. 267/2012 o omejevalnih ukrepih proti Iranu (UL 2015, L 39, str. 3) v delu, v katerem se ta akta nanašata na tožečo stranko, in podredno predlog na podlagi člena 277 PDEU za ugotovitev, da se člen 20(1)(c) Sklepa Sveta z dne 26. julija 2010 o omejevalnih ukrepih proti Iranu in razveljavitvi Skupnega stališča 2007/140/SZVP (2010/413/SZVP) (UL 2010, L 195, str. 39) in člen 23(2)(d) Uredbe Sveta (EU) št. 267/2012 z dne 23. marca 2012 o omejevalnih ukrepih proti Iranu in razveljavitvi Uredbe (EU) št. 961/2010 (UL 2012, L 88, str. 1) za tožečo stranko ne uporabljata.

Izrek

1. Tožba se zavrne.

2. Družba National Iranian Tanker Company in Svet Evropske unije nosita vsak svoje stroške.

(1) UL C 245, 27.7.2015.
SL Uradni list Evropske unije C 243/32

Sodba Splošnega sodišča z dne 25. maja 2016 – U-R LAB/EUIPO (THE DINING EXPERIENCE)

(Združeni zadevi T-422/15 in T-423/15) (1)

((Znamka Evropske unije - Prijava figurativne in besedne znamke Evropske unije THE DINING EXPERIENCE - Absolutni razlog za zavrnitev - Neobstoj razlikovalnega učinka - Člen 7(1)(b) Uredbe (ES) št. 207/2009 - Obveznost obrazložitve - Člen 75 Uredbe št. 207/2009))

(2016/C 243/34)

Jezik postopka: francoščina

Stranki

Tožeča stranka: U-R LAB (Pariz, Francija) (zastopnik: G. Barbaut, odvetnik)

Tožena stranka: Urad Evropske unije za intelektualno lastnino (zastopnik: J. Crespo Carrillo, agent)

Predmet

Tožbi zoper odločbi četrtega odbora za pritožbe pri EUIPO z dne 20. maja 2015 (zadevi R 2541/2014 4 in R 2542/2014 4), ki se nanašata na prijavo, prvič, figurativnega znaka in, drugič, besednega znaka THE DINING EXPERIENCE kot znamk Evropske unije.

Izrek

1. Zadevi T-422/15 in T-423/15 se združita za namene te sodbe.

2. Tožbi se zavrneta.

3. U-R LAB se naloži plačilo stroškov.

(1) UL C 328, 5.10.2015.